b"\n_START_ARTICLE_\nYucca carnerosana\n_START_SECTION_\nDescripci\xc3\xb3\n_START_PARAGRAPH_\nPlanta perenne caulescent, sim\xc3\xa8trica, de creixement extremadament lent i de port arbustiu o arborescent, que generalment se distribueix individualment, poques vegades s'observa formant denses agrupacions de diversos troncs de diferent mida, units a la seva base. El Tronc \xc3\xa9s gruixut i escam\xc3\xb3s amb un di\xc3\xa0metre de 15 a 40 cm i d'al\xc3\xa7ada mitjana d'uns 3 metres arribant fins als 10 m en alguna ocasi\xc3\xb3. Rarament es ramifica m\xc3\xa9s de dues vegades en la seva part superior. Les fulles s\xc3\xb3n glauques (de color blau verd), r\xc3\xadgides, de forma c\xc3\xb3ncava-convexa, s'agrupen cap a l'extrem de la tija de 50 a 100 cm de llarg i d'uns 8 cm d'ample i acaben en punxa amb una forta espina a l'extrem. Poden formar una densa roseta consistents i sim\xc3\xa8triques amb un di\xc3\xa0metre proporcional a la seva al\xc3\xa7ada. A la part central de la roseta hi creix una infloresc\xc3\xa8ncia gran i gruixuda que hi sobresurt de manera completa del fullatge i que creix verticalment. La infloresc\xc3\xa8ncia presenta de 15 a 30 pedicels amb br\xc3\xa0ctees blanques. Les flors s\xc3\xb3n campanulades o globoses amb 6 t\xc3\xa8pals (3 p\xc3\xa8tals i 3 s\xc3\xa8pals). Els estams s\xc3\xb3n lliures i s'insereixen a la base dels segments, les anteres i el pistil. Flor \xc3\xa9s perfumada i de color blanc. El fruit \xc3\xa9s indehiscent i en forma de baia d'uns 5 a 7,5 cms. Les llavors s\xc3\xb3n gruixudes, planes i semirodones de color negre i amb una gran quantitat d'endosperm. La floraci\xc3\xb3 \xc3\xa9s entre els mesos del Mar\xc3\xa7 i l'Abril i a vegades es prolonga cap a principis de Maig.\n_START_SECTION_\nDistribuci\xc3\xb3 i h\xc3\xa0bitat\n_START_PARAGRAPH_\nEn l'Altipl\xc3\xa0, prospera sovint sobre roques riques en carbonat de calci, formant part del matollar d'Agave lecheguilla, a. striata o Hechtia glomerata, inclou arbusts com l'Euphorbia i el Parthenium i diverses cact\xc3\xa0cies de mida petita i mitjana i altres esp\xc3\xa8cies. Present en els ecosistemes \xc3\xa0rids i semi\xc3\xa0rids de l'altipl\xc3\xa0 mexic\xc3\xa0.\n_START_SECTION_\nUsos i etnobot\xc3\xa0nica\n_START_PARAGRAPH_\nDe les seves fulles se n'obtenen fibres dures o ixtle per a la fabricaci\xc3\xb3 de cordons, costals, bosses i altres productes. La seva recol\xc2\xb7lecta com a recurs no maderable \xc3\xa9s molt important. Es troba dins l'apartat de les set esp\xc3\xa8cies amb m\xc3\xa9s import\xc3\xa0ncia socioecon\xc3\xb2mica i ecol\xc3\xb2gica de la regi\xc3\xb3."